hotchpotch/miracl-hf-unified huggingface dataset:
আর্থার ওয়েলার্ড
আর্থার উইলিয়াম ওয়েলার্ড (; জন্ম: ৮ এপ্রিল, ১৯০২ - মৃত্যু: ৩১ ডিসেম্বর, ১৯৮০) কেন্টের সাউথফ্লিট এলাকায় জন্মগ্রহণকারী বিখ্যাত ইংরেজ ক্রিকেট তারকা ছিলেন। ১৯৩৭ থেকে ১৯৩৮ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ ক্রিকেটে সমারসেটের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন আর্থার ওয়েলার্ড।
২৫ বছর বয়সে সমারসেটের পক্ষে প্রথম-শ্রেণীর ক্রিকেটে অভিষেক ঘটে আর্থার ওয়েলার্ডের। সফরকারী নিউজিল্যান্ড একাদশের বিপক্ষে মাঠে নেমেছিলেন তিনি। পরবর্তী মৌসুমে সফরকারী ওয়েস্ট ইন্ডিজ একাদশের বিপক্ষে আরও কয়েকটি খেলায় অংশ নিয়েছিলেন। তবে, তখনো তিনি কাউন্টি চ্যাম্পিয়নশীপে অংশগ্রহণবিহীন অবস্থায় ছিলেন। অবশেষে ১৯২৯ সালে এ যোগ্যতার দাবীদার হন তিনি।
প্রতিযোগিতায় প্রথম অংশগ্রহণেই বাজিমাত করেন। ১২৫ উইকেট পান ও ক্লাবের শীর্ষস্থানীয় বোলার জ্যাক হোয়াইটের পরই নিজের স্থান করে নেন। নিজস্ব চতুর্থ কাউন্টি চ্যাম্পিয়নশীপ খেলায় অতিথি দল কেন্টের বিপক্ষে খেলায় ১০ উইকেট পান। খেলায় তিনি ৬/১০৮ ও ৪/২৮ বোলিং পরিসংখ্যান দাঁড় করিয়েছিলেন।
১৯২৯ সালের জুন মাসের শুরুতে পাঁচ ইনিংসের চারটিতেই পাঁচ উইকেট পেয়েছিলেন। তন্মধ্যে, ডার্বিশায়ারের বিপক্ষে একমাত্র ইনিংসটিতেও এ কৃতিত্ব প্রদর্শন করেছিলেন। লিচেস্টারশায়ারের বিপক্ষে প্রথম ইনিংসে ছয় উইকেট পান। এরপর টনটনে স্বাগতিক গ্লুচেস্টারশায়ারের বিপক্ষে প্রথম ইনিংসে ছয় ও দ্বিতীয় ইনিংসে পাঁচ উইকেট দখল করেন তিনি।
ফাস্ট বোলার হিসেবে মাত্র দুইবার ইংল্যান্ডের পক্ষে আন্তর্জাতিক ক্রিকেটে অংশ নেয়ার সুযোগ পেয়েছেন। ১৯৩৭ সালে নিউজিল্যান্ড ও ১৯৩৮ সালে অস্ট্রেলিয়ার বিপক্ষে টেস্ট খেলেন। ২৪ জুলাই, ১৯৩৭ তারিখে নিউজিল্যান্ডের বিপক্ষে টেস্ট অভিষেক ঘটে আর্থার ওয়েলার্ডের।
কাউন্টি ক্রিকেটে বেশ বয়স নিয়ে খেলতে নামেন। নিজ কাউন্টি কেন্ট থেকে উপেক্ষিত হন। উল্টো কর্তৃপক্ষ পরামর্শ দিয়েছিল যে, পুলিশ হিসেবে কর্মজীবন অতিবাহিত করলে তিনি বেশ ভালো করবেন। শেষ পর্যন্ত ৪০ ঊর্ধ্ব বয়সেও বেশ স্বাচ্ছন্দ্যে খেলোয়াড়ী জীবন চালিয়ে যান। ১৯২৭ থেকে ১৯৫০ সাল পর্যন্ত কাউন্টি ক্রিকেটে সমারসেটের পক্ষে খেলেছেন আর্থার ওয়েলার্ড।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক ১৯৩৬ সালে বর্ষসেরা ক্রিকেটার হিসেবে মনোনীত হন।
আর্থার ওয়েলার্ড ফাস্ট বোলিং অল-রাউন্ডার ছিলেন। ১৯৩০-এর দশকে সমারসেটের পক্ষে খেলেছেন। প্রথম-শ্রেণীর ক্রিকেটে ব্যাটিং গড় মাত্র ১৯.৭২ হলেও সর্বাধিকসংখ্যক ছক্কা হাঁকানোর রেকর্ড রয়েছে তাঁর। সমগ্র খেলোয়াড়ী জীবনে পাঁচ শতাধিক ছক্কা মেরেছেন যা তাঁর সর্বমোট রানের এক-চতুর্থাংশ। তন্মধ্যে, ১৯৩৫ সালে এক মৌসুমে সর্বাধিক ৭২বার ছক্কা মেরেছেন। এছাড়াও, ১,৬১৪টি উইকেট নিয়ে সর্বকালের সেরা বোলারদের তালিকায় ৬৩তম অবস্থানে রয়েছেন।
২৪ আগস্ট, ১৯৩৮ তারিখে ওয়েলসে অনুষ্ঠিত খেলায় কেন্টের অল-রাউন্ডার ফ্রাঙ্ক ওলি’র এক ওভারে পাঁচটি ছক্কা হাঁকিয়ে বিশ্বরেকর্ড গড়েছিলেন। পরবর্তীকালে ১৯৬৮ সালে ম্যালকম ন্যাশের এক ওভারে ছয় ছক্কা হাঁকিয়ে গ্যারি সোবার্স বিশ্বরেকর্ডটিকে নিজের করে নেন।
১৯৮৫ সালে ইয়ান বোথাম ৮০ ছক্কা হাঁকানোর পূর্বে এক মৌসুমে সর্বাধিক ছক্কা হাঁকানোর অধিকারী ছিলেন আর্থার ওয়েলার্ড। ৫০ ছক্কা হাঁকানোর একমাত্র খেলোয়াড় ছিলেন তিনি। পঞ্চাশ ছক্কা হাঁকানোয় তিনি চারবার নজির গড়েন। তন্মধ্যে, ১৯৩৫ সালে সর্বাধিক ৬৬ ছক্কা মেরেছিলেন।
৩১ ডিসেম্বর, ১৯৮০ তারিখে ৭৮ বছর বয়সে সাসেক্সের ইস্টবোর্ন এলাকায় দেহাবসান ঘটে তাঁর।
মিউজিক্সম্যাচ
মিউজিক্সম্যাচ হল বিশ্বের সবচেয়ে বৃহৎতম গানের গীতিকাব্য-এর অনূক্রম, যেখানে ব্যবহারকারীরা গানের গীতাকাব্য খুজতে পারেন এবং তা অন্য কারো উদ্দেশ্যে আদান-প্রদান করতে পারেন। এটির বিশ্বব্যাপী ৬০ মিলিয়নেরও বেশি ব্যবহারকারী, ১৪ মিলিয়নেরও বেশি গীতিকাব্য এবং ৩০ জন কর্মকর্তা-কর্মচারী রয়েছে।
এটিতে ওয়েব, আইওএস, এবং অ্যানড্রয়েড অপারেটিং সিস্টেম সমূহের বিভিন্ন ডিভাইস দ্বারা (ফোন, ট্যাবলেট এবং ওয়্যেরাবলেস)-এর অ্যাপ দ্বারা অ্যাক্সেসযোগ্য বা প্রবেশ করা যায় এছাড়াও সরাসরি (https://www.musixmatch.com)এ তাদের নিজেস্ব ওয়েবসাইটে প্রবেশ করা যায়।
মিউজিক্সম্যাচ, যখন কোন গান শোনা বা প্লে করা হয় তখন সেই সময়ের সাথে সামজস্ববিধান করে সেই নিদৃষ্ট গানের গীতিকাব্য প্রদশর্শন করে। এটির সহজাত অ্যাপ গুলোতে, এটি ব্যবহারকারীর নিদৃষ্ট ডিভাইসে থাকা গানের সম্ভারের সকল গান সমূহ স্কান করে, ঐ সকল গান সমূহের গীতিকাব্য খুজে বের করার ক্ষমতা রাখে, এছাড়াও এটিও একটি স্বাভাবিক মিউজিক প্লেয়ার হিসেবে ব্যবহার করা হয়। এন্ডোয়েড অপারেটিং সিস্টেমের ডিভাইস সমূহে এটি কয়েকটি জনপ্রিয় এবং বৃহত্তর সঙ্গীত স্ট্রিমিং বা শোনার অ্যাপে অবলম্বিত হয়, যেগুলোর মধ্যে স্পোটিফাি, গুগল প্লে মিউজিক, ডিজার, রাহাপসোডি এবং রিডিও এছাড়াো আরো কয়েকটি অন্যতম, তাছাড়াও এটি উক্ত অ্যাপলিকেশন সমূহের উপরে ভাসমান গীতিকাব্য প্রদর্শন করার ক্ষমতা রাখে।
মিউজিক্সম্যাচ প্রতিষ্ঠিত হয় ২০১০ সালের ২১শে জানুয়ারী মাসে, ইতালির'র বোলোগ্না শহরে, মাসিমো সসিওসিওটা, জিয়ালুকা ডেল্লি কারি, ফ্রান্সেসকো ডালফিনো, গিওসেপ্পে কসস্টেনটিনো দ্বারা।
বিবেক
বিবেক হচ্ছে একটি প্রবণতা, দক্ষতা, স্বজ্ঞা অথবা অভিমত যা আমাদের ঠিক এবং বেঠিকের মাঝে পার্থক্য করতে সাহায্য করে। নৈতিক অভিমত  মূল্যবোধ অথবা প্রথা( নীতি এবং নিয়ম) থেকে উদ্ভূত হতে পারে।মনোবিজ্ঞানের ভাষায় বিবেক বলতে প্রায়শই বোঝানো হয় কিছু অনুভূতি যেমন, অনুশোচনার অনুভূতি যখন কোন মানুষ তার নৈতিক মূল্যবোধের বিরুদ্ধে কাজ করে এবং সততার কিংবা ন্যায়পরায়ণতার অনুভূতি যখন তার কৃতকর্ম নৈতিক মূল্যবোধের অনুগামী হয়।
শিরীন আখতার
শিরীন আখতার (জন্ম: ১২ এপ্রিল ১৯৫৪) হলেন বাংলাদেশের একজন প্রখ্যাত রাজনীতিবিদ ও ২৬৫ নং (ফেনী-১) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
শিরীন আখতার ১৯৫৪ সালের ১২ এপ্রিল তৎকালীন পূর্ব পাকিস্তানের নোয়াখালীর ফেনীতে জন্মগ্রহণ করেন।
রহিম উল্লাহ
রহিম উল্লাহ (জন্ম: ১ মার্চ ১৯৫৮) হলেন বাংলাদেশের একজন প্রখ্যাত রাজনীতিবিদ ও ২৬৭ নং (ফেনী-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
রহিম উল্লাহ ১৯৫৮ সালের ১ মার্চ তৎকালীন পূর্ব পাকিস্তানের নোয়াখালীর ফেনীতে জন্মগ্রহণ করেন।
প্রোজেস্টেরন
প্রোজেস্টারন ডিম্বাশয়ের কর্পাস লোথিয়াম হতে নিঃসৃত একটি হরমোন ( কর্পাস লোথিয়াম হচ্ছে প্রজেস্টারন হরমোন নিঃসরণের গ্রন্থি ) । ইহা মাসিক চক্র এবং গর্ভাবস্থার প্রাথমিক পর্যায়ে অত্ত্যান্ত গুরুত্বপূর্ণ ভূমিকা পালন করে এবং একটি স্টেরয়েড জাতীয় হরমোন ।
এই প্রোজেস্টেরন হরমোন আবিষ্কৃত হয় ১৯২৯ সালে। প্রাণীর কর্পাস লোটিয়ামে এর উপস্থিতি পরিলক্ষিত হয়।১৯২৯ সালের ২৩ সেপ্টেম্বর  কর্পাস লোটিয়াম থেকে প্রোজেস্টেরন নিঃসরণ সংক্রান্ত তার প্রথম পত্র প্রকাশ করেন।
২।জরায়ু
৩।ফ্যালোপিয়ান নালি
৪।যোনি
৫।জরায়ুমুখ
মালঞ্চা ইউনিয়ন
মালঞ্চা ইউনিয়ন বাংলাদেশের কাহালু থানার বগুড়া জেলার অন্তর্গত একটি ইউনিয়ন । মালঞ্চা ইউনিয়ন কাহালু উপজেলা বাংলাদেশের একটি প্রাচীন ঐতিহ্যবাহি ইউনিয়ন ।
১। মালঞ্চা বাজার
২। গুড়বিশা বাজার
৩। ভালশুন বাজার
৪। এরুইল বাজার
৫। কলমা বাজার
ভারহুত
ভারহুত (হিন্দি: भरहुत) একটি গ্রাম, যা ভারতের মধ্যপ্রদেশ রাজ্যের সাতনা জেলায় অবস্থিত। এটি এখানকার বিখ্যাত বৌদ্ধ স্তুপের প্রত্নসম্পদের জন্য পরিচিত।
লাল বাংলা
লাল বাংলা হচ্ছে দুজন প্রয়াত-মুঘল ব্যক্তির সমাধিস্তম্ভ যা ভারতের দিল্লিতে অবস্থিত, যেটি ভারতীয় পুরাতত্ত্ব সর্বেক্ষণ বিভাগের অধীনস্থ একটি সংরক্ষিত স্মৃতিস্তম্ভ।
লাল বাংলা দুটি সমাধি নিয়ে গঠিত যার একটি লাল এবং অন্যটি হলুদ বেলেপাথরের। এর একটি সমাধিতে দুটি কবর রয়েছে, যেগুলোকে মনে করা হয় যে লাল কুনওয়ার, দ্বিতীয় শাহ আলমের (১৭৫৯-১৮০৬) মাতা এবং বেগম জান, তার কন্যার কবর।
ঢাকার আবহাওয়া
.ঢাকা একটি গরম, ভিজা এবং আর্দ্র গ্রীষ্মমন্ডলীয় জলবায়ু অঞ্চল। কোপেনের জলবায়ু শ্রেণিবিন্যাসের অধীনে, ঢাকায় একটি গ্রীষ্মমন্ডলীয় ও শুষ্ক জলবায়ু রয়েছে।
শহরটির একটি নির্দিষ্ট মৌসুমী মৌসুমে রয়েছে, যার বার্ষিক গড় তাপমাত্রা ২৫ ° সে (৭৭ ° ফা) এবং জানুয়ারি মাসে ১৮ ° সে (৬৪ ° ফা) এবং আগস্ট মাসে ২৯ ° সে (৮৪ ° ফা) এর মাঝামাঝি পরিবর্তিত হয়। 
মৃত্তিকা মৌসুমে ১ হাজার ৮৫৪ মিলিলিটার (৭৩.০ ইঞ্চি) বার্ষিক গড় বৃষ্টিপাতের প্রায়৮০% বৃষ্টিপাত মে মাস থেকে সেপ্টেম্বরের শেষ পর্যন্ত। ট্র্যাফিক জনাকীর্ণ এবং শিল্প বর্জ্য থেকে উদ্ভুত বায়ু ও জল দূষণ ক্রমবর্ধমান জনস্বাস্থ্য এবং শহরের জীবনধারার মানের জন্য় গুরুতর সমস্যা।ঢাকার চারপাশে জলাশয় ও নিচু অঞ্চল ধ্বংস হয়ে আসছে, কারন, বহুতল ভবন এবং অন্যান্য রিয়েল এস্টেট উন্নয়নের জন্য জলাশয় ভরাট করা হচ্ছে। 
দূষণ এবং প্রাকৃতিক আবাসস্থল ক্ষয়ের জন্য অনেক আঞ্চলিক জীববৈচিত্র্য ধ্বংসের মুখে।
ঢাকা ও তার  আশেপাশে শীতল আবহাওয়া অস্বাভাবিক। যখন তাপমাত্রা ৮ ডিগ্রী সেন্টিগ্রেড (৪৬ ° ফা) বা তার কম হয়, তখন উষ্ণ পোশাক ছাড়া এবংঅনুপযুক্ত বাড়িতে বসবাসকারী মানুষ ঠান্ডায় মারা যেতে পারে।
ঢাকা একটি গ্রীষ্মমন্ডলীয় ভিজা এবং শুষ্ক জলবায়ু অঞ্চল।মৌসুমী মৌসুমে বার্ষিক গড় বৃষ্টিপাতের প্রায় 80% মে এবং সেপ্টেম্বরের মধ্যে 1,854 মিলিমিটার (73 ঈঞ্চি) হয়। 
জলবায়ু পরিবর্তনের ফলে বাংলাদেশের  গ্রামাঞ্চলে বসবাসরত অনেক মানুষ শহরগুলোতে ঢুকে পড়েছে যার ফলে ঢাকার জনসংখ্যা বৃদ্ধি পেয়েছে।
যেহেতু বাংলাদেশ ইতোমধ্যে সমুদ্রপৃষ্ঠ থেকে ২0 ফুট থেকে কম উচু, তাই এই আশঙ্কা যে 21 শতকের শেষ নাগাদ দেশের এক-চতুর্থাংশেরও বেশি জলপ্লাবিত হবে এবং 15 মিলিয়ন লোক বাস্তুচ্যুত হবে।   ঢাকার বর্তমান জনসংখ্যা প্রায় ১৩ মিলিয়ন যা ২০২৫ সাল নাগাদ ২০ মিলিয়নে পৌঁছাবে বলে ধারনা করা হচ্ছে।এটা  জলবাহিত রোগ এবং অন্যান্য রোগের প্রাদুর্ভাবের ভয় দেখা দেয়। 
জাতিসংঘ এবং ডব্লিউডব্লিউএফ রিপোর্টে সতর্ক করে দেওয়া হয় যে ঢাকা এশিয়ার জলবায়ু পরিবর্তনের ঝুঁকির শীর্ষে রয়েছে। 
বর্ষার মৌসুম জুন থেকে শুরু হয়ে সেপ্টেম্বরে শেষ হয়।বাংলাদেশ আবহাওয়া বিভাগের তথ্য অনুযায়ী গত কয়েক বছর ধরে বর্ষার বার্ষিক বৃষ্টিপাত নিম্নরুপ
চরম আবহাওয়ার ঘটনাগুলির মধ্যে রয়েছে গ্রীষ্মমন্ডলীয় ঘূর্ণিঝড়, টর্নেডো, টানাবৃষ্টি ও আকস্মিক বন্যা।
সফটওয়্যার উন্নয়ন প্রক্রিয়া
সফটওয়্যার প্রকৌশলে সফটওয়্যার উন্নয়ন প্রক্রিয়া হল সফটওয়্যারের , পণ্য ব্যাবস্থাপনা ও প্রকল্প ব্যাবস্থাপনার উন্নতির জন্য সফটওয়্যার উন্নয়নকে আলাদা আলাদা ধাপে ভাগ করে নেয়ার প্রক্রিয়া। এটি সফটওয়্যার উন্নয়ন জীবনচক্র হিসেবেও পরিচিত। নির্দিষ্ট প্রেরণীয় () ও হস্তনির্মিত বস্তু (artifact), যেগুলো ১টি প্রকল্প দল (project team) দ্বারা ১টি অ্যাপ্লিকেশনের উন্নয়ন ও রক্ষণাবেক্ষণের জন্য তৈরি ও সম্পন্ন করা হয়, সেগুলোর প্রাক-সংজ্ঞাও এই প্রণালীবিদ্যার (methodology) অন্তর্ভূক্ত হতে পারে।
বেশিরভাগ আধুনিক উন্নয়ন প্রক্রিয়াকে অস্পষ্টভাবে ক্ষিপ্র () বলা যেতে পারে। অন্যান্য পদ্ধতির মধ্যে রয়েছে প্রপাতাকার উন্নয়ন (), প্রাথমিক নমুনাভিত্তিক উন্নয়ন (), পুনরাবৃত্ত ও ক্রমবর্ধমান উন্নয়ন (), সর্পিল উন্নয়ন (), দ্রুত অ্যাপ্লিকেশন উন্নয়ন () ও চরম প্রোগ্রামিং ()।
কেউ কেউ কোন জীবনচক্র "মডেল"-কে এক শ্রেণির প্রণালীবিদ্যা (methodologies)-এর জন্য বেশ সাধারণ পরিভাষা হিসেবে বিবেচনা করে। আবার, তারা কোন সফটওয়্যার উন্নয়ন "প্রক্রিয়া"-কে কোন নির্দিষ্ট প্রতিষ্ঠানের বেছে নেওয়া একটি নির্দিষ্ট প্রক্রিয়া বুঝাতে বেশ নির্দিষ্ট পরিভাষা হিসেবে বিবেচনা করে। উদাহরণস্বরূপ, অনেক নির্দিষ্ট সফটওয়্যার উন্নয়ন প্রক্রিয়া আছে যেগুলো সর্পিল জীবনচক্র "মডেল"-এর সাথে মানানসই। এই ক্ষেত্রকে সাধারণত উপসেট হিসেবে ধরা হয়।
১৯৬০ সালের আগে সফটওয়্যার উন্নয়ন প্রণালীবিদ্যা (Software Development Methodology যা SDM হিসেবেও পরিচিত) কাঠামোর আবির্ভাব ঘটেনি। এলিয়ট (২০০৪) অনুসারে তথ্য ব্যবস্থা () তৈরি জন্য পদ্ধতি উন্নয়ন জীবনচক্র (-SDLC)-কেই সবচেয়ে পুরনো বিধিবদ্ধ প্রণালীবিদ্যা কাঠামো ধরা যেতে পারে। এসডিএলসি-র মূল ধারণা হল এর মধ্যে কাঠামোর সূত্র প্রয়োগ করে "ধারণার সূত্রপাত থেকে সর্বশেষ সিস্টেম বিলি করা পর্যন্ত - জীবনচক্রের প্রতিটি ধাপ, যেগুলো কাঠামোর (framework) সূত্র প্রয়োগ করে দৃঢ়ভাবে ও ক্রমানুসারে সম্পন্ন করা হয়, সেগুলোর বিনিময়ে স্বপ্রণোদিত, কাঠামোবদ্ধ ও সুশৃঙ্খলভাবে তথ্য ব্যবস্থার উন্নয়ন খোঁজা"। ১৯৬০-এর দশকে এই পদ্ধতি কাঠামোর মূল লক্ষ্য ছিল "বড় মাপের ব্যবসা কংগ্লোমারেট(বহু-শিল্প প্রতিষ্ঠান)-দের যুগে, বড় মাপের সক্রিয় বিজনেস সিস্টেম () প্রস্তুত করা। তথ্য ব্যবস্থার কার্যক্রম ভারী ডাটা প্রসেসিং () ও নাম্বার ক্রাঞ্চিং () রুটিনে আবর্তন করত।"
কোন সংস্থার, দৈনন্দিন কাজে সরাসরি ব্যবহার করার মত নির্দিষ্ট প্রোস্ক্রিপটিভ(প্রতিষেধাত্মক) ধাপ থেকে শুরু করে কোন নির্দিষ্ট প্রকল্প বা গ্রুপের প্রয়োজনে পরিবর্তিত সংশোধিত ধাপের সেট তৈরিতে ব্যবহৃত নমনীয় কাঠামো(framework) পর্যন্ত মেথডোলজি(প্রণালীবিদ্যা), প্রক্রিয়া ও কাঠামো(framework) বিস্তৃত। কিছু ক্ষেত্রে কোন "স্পন্সর" বা "রক্ষণাবেক্ষণ" সংস্থা, প্রক্রিয়ার বর্ণনাসহ একসেট অফিসিয়াল ডকুমেন্ট(নথিপত্র) বিতরণ করে। সুস্পষ্ট উদাহরণস্বরূপ:উল্লেখ্য যে, ১৯৯৪ সালের ডিএসডিএম থেকে, আরইউপি ছাড়া উপরের লিস্টের সব মেথডোলজিই ক্ষিপ্র মেথডোলজি। অবশ্য, অনেক সংস্থা, বিশেষ করে সরকার, এখনও প্রাক-ক্ষিপ্র প্রক্রিয়া (সাধারণত ওয়াটারফল বা অনুরূপ) ব্যাবহার করে।
জামিয়া ইসলামিয়া মদিনাতুল উলুম
জামিয়া ইসলামিয়া মদিনাতুল উলুম (, , ) পশ্চিমবঙ্গের শীর্ষস্থানীয় ইসলামী শিক্ষা প্রতিষ্ঠানগুলির অন্যতম।
সি-মি-উই ৫
দক্ষিণ পূর্ব এশিয়া-মধ্যপ্রাচ্য-পশ্চিম ইউরোপ ৫ (SEA-ME-WE 5) একটি অপটিক্যাল ফাইবার সাবমেরিন ক্যাবল যোগাযোগ ব্যবস্থা যা সিঙ্গাপুর এবং ফ্রান্সের মধ্যে টেলিযোগাযোগ বহন করে। ক্যাবলটি প্রায় ২০,০০০ কিলোমিটার দীর্ঘ এবং দক্ষিণ পূর্ব এশিয়া, ভারতীয় উপমহাদেশ, মধ্যপ্রাচ্য ও ইউরোপের মধ্যে প্রতি সেকেন্ডে ২৪ টেরাবাইটের ব্রডব্যান্ড যোগাযোগ সরবরাহ করে। ক্যাবলটি ১৯টি ল্যান্ডিং পয়েন্টের মাধ্যমে সিঙ্গাপুর, মালয়েশিয়া, ইন্দোনেশিয়া, থাইল্যান্ড, মিয়ানমার, বাংলাদেশ, ভারত, শ্রীলঙ্কা, পাকিস্তান, সংযুক্ত আরব আমিরাত, ওমান, কাতার, জিবুতি, ইয়েমেন, সৌদি আরব, মিশর, ইতালি, তুরস্ক ও ফ্রান্সকে সংযুক্ত করেছে। এটি বাংলাদেশের ২য় সাবমেরিন ক্যাবল সংযুক্তি যা পটুয়াখালি জেলার কলাপাড়া উপজেলায় ০৬ জানুয়ারি ২০১৭ সালে সংযুক্ত হয়। ফ্রান্স থেকে শ্রীলংকার মধ্যের অংশটি অ্যালকাটেল-লুকাসেন্ট দ্বারা নির্মিত হয় এবং শ্রীলঙ্কা থেকে সিঙ্গাপুরের মধ্যের অংশটি এনইসি দ্বারা নির্মিত হয়। নির্মাণ ৬ জুন ২০১৪ সালে শুরু হয়ে ডিসেম্বর ২০১৬ সালে সম্পন্ন হয়।
কর
কর (এসেছে ল্যাটিন শব্দ 'ট্যাক্সো' থেকে) হল একটি আজ্ঞাধীন আর্থিক মূল্য কিংবা অন্য কোন ধরনের আরোপ যা করদাতা (একক কিংবা অন্যান্য আইনগত সত্তা)'র উপর সরকারি প্রতিষ্ঠান কর্তৃক আরোপিত হয়েছে সর্বসাধারনের বিভিন্ন ব্যয়ের তহবিল গঠনের জন্য। কর পরিশোধে ব্যার্থ হলে,ছল চাতুরী করলে কিংবা বিরোধিতা করলে তা আইনের দ্বারা শাস্তিযোগ্য হবে। কর গঠিত হয় প্রত্যক্ষ এবং পরোক্ষ করের সমন্বয়ে এবং এই কর টাকার মাধ্যমে কিংবা এর সমতূল্য শ্রমের বিনিময়ে পরিশোধ করা হয়। অধিকাংশ দেশে সর্বসাধারণ/সাধারণ/স্বীকৃত জাতীয় প্রয়োজন কিংবা সরকারি সমাবেশের জন্য বিভিন্ন স্থানে কর প্রদানের জন্য কর ব্যবস্থা চালু আছে: কোথাও কোথাও করারোপ করা হয় পুরোপুরি একজনের ব্যাক্তিগত বার্ষিক আয়ের উপর,কোথাও বার্ষিক জমাকৃত আয়ের উপর ভিত্তি করে এবং কোন কোন দেশে প্রায় করারোপ করা হয় না বললেই চলে কিংবা কিছু নির্দিষ্ট এলাকায় খুবি অল্প হারে করারোপণ করা হয়। কোন কোন দেশে সম্মিলিত আয় এবং ব্যক্তিগত লভ্যাংশের উপর করারোপণ করা হয় যেটা প্রায় দ্বিগুণ করারোপণের সমান এবং সেখানে স্বতন্ত্র অংশী/অংশীদার বণিকসমিতি থেকে যেই পারিশ্রমিক গ্রহণ করে তাদের ব্যাক্তিগত আয়ের উপরেও কর ধার্য করা হয়।
সুপ্রিয়া শুক্লা
সুপ্রিয়া শুক্লা হলেন ভারতের একজন ভারতীয় টেলিভিশন এবং বলিউড অভিনেত্রী। তিনি স্টার প্লাসে সম্প্রচারিত ধারাবাহিক তেরে লিয়েতে লাবনী ব্যানার্জির চরিত্রে অভিনয়ের জন্য অধিক পরিচিত। তিনি হলেন জনপ্রিয় হিন্দি চলচ্চিত্র কাল হো না হোর শিশু অভিনেত্রী ঝনক শুক্লার মা।
ইন্দ্রমোহন রাজবংশী
ইন্দ্রমোহন রাজবংশী একজন বাংলাদেশী লোকগানের শিল্পী ও মুক্তিযোদ্ধা। তিনি ভাওয়াইয়া, ভাটিয়ালী, জারি, সারি, মুর্শিদি ইত্যাদি গান গেয়ে থাকেন। পরবর্তীতে রবীন্দ্রনাথ ঠাকুরের গান গেয়ে নিজেকে রবীন্দ্রসঙ্গীত শিল্পী হিসেবে প্রতিষ্ঠিত করেছেন। তিনি ২০১৮ সালে সংগীত বিভাগে একুশে পদক লাভ করেন।
ইন্দ্রমোহন রাজবংশীর জন্ম বাংলাদেশের রাজধানী ঢাকা শহরে। তার পরিবার পাঁচ পুরুষ ধরে গানের সাথে জড়িত।
ইন্দ্রমোহন রাজবংশী সংগীত কলেজে লোকসঙ্গীত বিভাগের প্রধান হিসেবে কাজ করেছেন দীর্ঘদিন। তিনি বাংলাদেশ লোকসংস্কৃতি পরিষদের প্রতিষ্ঠাতা। তিনি চলচ্চিত্র, বেতার, টেলিভিশন ইত্যাদিতে তিনি অনেক গান গেয়েছেন। ১৯৬৭ সালে চেনা অচেনা চলচ্চিত্রের গান গাওয়ার মধ্য দিয়ে চলচ্চিত্রে প্লেব্যাক করেন।
১৯৭১ সালে বাংলাদেশের স্বাধীনতা যুদ্ধ শুরু হলে ইন্দ্রমোহন রাজবংশী যুদ্ধে অংশগ্রহণের জন্য মনস্থির করেন। কিন্তু পাকিস্তানিদের হাতে ধরা পড়ে যাওয়ায় সম্মুখ যুদ্ধে তিনি যেতে পারেন নি। পাকিস্তানিরা সংখ্যালঘু বিশেষ করে হিন্দুদের ওপর অকথ্য নির্যাতন করায় ইন্দ্রমোহন রাজবংশী নিজের নাম পরিচয় গোপন করে পাকিস্তানিদের দোভাষী হিসেবে কাজ করেছেন কিছুদিন। পরবর্তীতে সেখান থেকে চলে এসে মুক্তিযোদ্ধাদের অনুপ্রেরণা দিতে স্বাধীন বাংলা বেতার কেন্দ্রে গান গাওয়া শুরু করেন।
ইন্দ্রমোহন রাজবংশী গান গাওয়ার পাশাপাশি দেশের বিভিন্ন অঞ্চল থেকে লোকগান সংগ্রহ করতেন। তিনি এক হাজারেরও বেশি কবির লেখা কয়েক লক্ষ গান সংগ্রহ করেছেন।
ইন্দ্রমোহন রাজবংশী সংগীতে অসামান্য অবদানের স্বীকৃতি হিসেবে ২০১৮ সালে বাংলাদেশের সর্বোচ্চ বেসামরিক পুরস্কার একুশে পদক লাভ করেন।
ইন্দ্রমোহন রাজবংশীর স্ত্রীর নাম দীপ্তি রাজবংশী ও পুত্র রবীন রাজবংশী। তারা নিজেরাও লোকগানের সাথে জড়িত।
নিখিল সেন
নিখিল সেন বাংলাদেশের একজন প্রতিথযশা নাট্যকার ও সংস্কৃতিকর্মী। তিনি একজন অভিনয় শিল্পী, নাট্যকার, আবৃতিশিল্পী, ভাষা সৈনিক, মুক্তিযোদ্ধা এবং রাজনীতিবিদ। আবৃতিতে অবদান রাখার জন্য ২০১৫ সালে শিল্পকলা পদক এবং নাটকে বিশেষ অবদান রাখার জন্য তিনি ২০১৮ সালে একুশে পদক লাভ করেন।
১৯৩১ সালের ১৬ এপ্রিল বরিশালের কলশ গ্রামে নিখিল সেন জন্মগ্রহণ করেন। তার পুরো নাম নিখিল সেনগুপ্ত। কিন্তু তিনি নিখিল সেন এবং নিখিল দা নামেই পরিচিত। তার বাবার নাম যতীশ চন্দ্র সেনগুপ্ত ও মা সরোজিনী সেনগুপ্ত। তিনি বাবা মায়ের দশ সন্তানের মধ্যে চতুর্থ।
নিখিল সেন মাধ্যমিক পাশ করে উচ্চ শিক্ষার জন্য কোলকাতা সিটি কলেজে ভর্তি হন। সেখান থেকে স্নাতক ডিগ্রী অর্জন করে আবার বরিশালে ফিরে আসেন।
"সিরাজের স্বপ্ন" নাটকে "সিরাজ" চরিত্রে অভিনয় করার মধ্য দিয়ে নাট্যজীবন শুরু করেন নিখিল সেন। এরপর তিনি অনেক নাটকে অভিনয় করেছেন। নিজেই দিকনির্দেশনা দিয়েছেব ২৮টি নাটকে।
নিখিল সেন কমিউনিস্ট আন্দোলনে ভূমিকা রেখেছেন।
১৯৭১ সালে বাংলাদেশের স্বাধীনতা যুদ্ধ শুরু হলে নিখিল সেন যুদ্ধে যোগদান করেন।
প্রথিতযশা এই ব্যক্তি ২০১৮ সালে বাংলাদেশের সর্বোচ্চ বেসামরিক পুরস্কার একুশে পদক লাভ করেন। বাংলাদেশের প্রধানমন্ত্রী শেখ হাসিনা তার হাতে এই সম্মাননা তুলে দেন।
লেটিটিয়া রাইট
লেটিটিয়া মিশেলে রাইট (জন্ম ৩১ অক্টোবর ১৯৯৩) হলেন দক্ষিণ আমেরিকা মহাদেশের উত্তর উপকূলে অবস্থিত দেশ গায়ানায়-জন্ম নেওয়া একজন ব্রিটিশ অভিনেত্রী। তিনি মার্কিন জনপ্রিয় কমিক বই প্রকাশনা প্রতিষ্ঠান মার্ভেল কমিকস-এর মালিকানা ভিত্তিক প্রতিষ্ঠান মার্ভেল স্টুডিওস দ্বারা প্রযোজিত প্রতিষ্ঠান যার একটি এজেন্সি, মার্ভেল সিনেমাটিক ইউনিভার্স-এর চলচ্চিত্রে ২০১৮ সালে মুক্তি পাওয়া মার্কিন কল্পবিজ্ঞান দৃশ্যকাব্যের চলচ্চিত্র "ব্লাক প্যান্থার"-এ শুরি ভূমিকায় অভিনয় দিয়ে শুরু, এবং পরবর্তীতে ২০১৮ সালের মুক্তি পেতে যাওয়া আরেক জনপ্রিয় সুপারহিরো ভিত্তিক মার্কিন চলচ্চিত্র ""-এ অভিনয় করার জন্য বিশেষ ভাবে পরিচিতি লাভ করেন।
রাইটের জন্ম, দক্ষিণ আমেরিকা মহাদেশের দেশ গায়ানা'র রাজধানী জর্জটাউন শহরে। তার বয়স যখন মাত্র সাত বছর, তখন তার পরিবার যুক্তরাজ্যের লন্ডন শহরে চলে আসেন।
রাইট যখন ২০০৬ সালে মুক্তিপ্রাপ্ত মার্কিন চলচ্চিত্র "আকেলাহ এন্ড দ্য বি" চলচ্চিত্রটি দেখেন, তখন থেকেই তিনি অভিনয়ের প্রতি কৌতহলী হয়ে উঠেন এবং এটির মূল ভূমিকাটিকে একটি ইতিবাচক "রোল মডেল" হিসেবে গ্রহণ করেন। অভিনয়ের কাজ পাওয়ার জন্য, ছোট কিছু ভূমিকায় অভিনয়ের জন্য নির্বাচিত হওয়ার আগ পযন্ত তিনি তার অভিনয়ের অভিজ্ঞতা সম্পর্কে বিভিন্ন প্রতিনিধি-পরিচালকদের ই-মেইল প্রেরণ করতে থাকেন। তিনি ২০১২ সালে মুক্তিপ্রাপ্ত ব্রিটিশ অপরাধমূলক দৃশ্যকাব্যের চলচ্চিত্র "মাই ব্রাদার দ্য ডেভিল" চলচ্চিত্রে অভিনয় করেন, সেখান থেকে তিনি ব্রিটিশ চলচ্চিত্র বিষয়ক ম্যাগাজিন স্ক্রিন ইন্টারন্যাশনাল-এর করা ২০১২ সালের "আগামী দিনের তারকা" শীর্ষক একটি তালিকা দ্বারা পরিচিত হন। স্কটিশ চলচ্চিত্র পরিচালক মিচায়েল কাটন-জোনেস তাকে তার পরিচালিত চলচ্চিত্র "আর্বান হাইম"-এ অভিনয় করান, যেটি তার উপর সবার মনোযোগ সৃষ্টি করেছে। এছাড়াও তিনি বিভিন্ন ব্রিটিশ ধারাবাহিকের কয়েকটি পর্বে অভিনয় করেছেন (নিম্নের টেবিলে দেখুন)।
২০১৮ সালে, তিনি মার্কিন জনপ্রিয় কমিক বই প্রকাশনা প্রতিষ্ঠান মার্ভেল কমিকস-এর মালিকানা ভিত্তিক প্রতিষ্ঠান মার্ভেল স্টুডিওস দ্বারা প্রযোজিত প্রতিষ্ঠান যার একটি এজেন্সি, মার্ভেল সিনেমাটিক ইউনিভার্স-এর মার্কিন কল্পবিজ্ঞান দৃশ্যকাব্যের চলচ্চিত্র ব্লাক প্যান্থার-এ সহকারী অভিনেত্রীর ভূমিকায় শুরি হিসেবে অভিনয় করেছেন, চলচ্চিত্রটিতে তিনি শিরোনামিক ভূমিকা, এছাড়াও চলচ্চিত্রটির মূল ভূমিকা "ব্লাক প্যান্থার"-এর, বোন হিসেবে অভিনয় করেছেন, যেখানে মূল শিরোনামিক ভূমিকায় অভিনয় করেছেন মার্কিন অভিনেতা চাদউইক বোসম্যান। জনপ্রিয় মার্কিন চলচ্চিত্র ধারাবাহিক "এভেন্জার্স" এর আসন্ন মুক্তি পেতে যাওয়া ধারাবাহিক ""-চলচ্চিত্রটিতেও তিনি একই ভূমিকায় অভিনয় করবেন, যেটি ২০১৮ সালেই মুক্তি পাওয়ার কথা রয়েছে। তিনি, মার্কিন ঔপন্যাসিক আর্নেস্ট ক্রাইন-এর ২০১১ সালের কল্পবিজ্ঞান উপন্যাস "রেডি প্লেয়ার ওয়ান" অবলম্বনে তৈরী এর চলচ্চিত্র সংস্করণ "রেডি প্লেয়ার ওয়ান" এ "রেব" ভূমিকায় অভিনয় করেছেন, যেটি পরিচালনা করেছেন জনপ্রিয় মার্কিন চলচ্চিত্র পরিচালক স্টিভেন স্পিলবার্গ, এবং এই চলচ্চিত্রটিও একই বছর মুক্তি পাওয়ার কথা রয়েছে।
ডান্স ইন্ডিয়া ডান্স (ফ্র্যাঞ্চাইজ)
ডান্স ইন্ডিয়া ডান্স (অধিকাংশ সময় ডিআইডি বলা হয়; ট্যাগলাইন:"ডান্স কা আসলি আইডি ডি.আই.ডি.") একটি নৃত্য প্রতিযোগিতামূলক ভারতীয় রিয়েলিটি টেলিভিশন ফ্র্যাঞ্চাইজ যার সকল ধারাবাহিক জি টিভিতে সম্প্রচারিত হয়ে আসছে।
ধারাবাহিকসমূহের ছক:
টীকা:
"ডান্স ইন্ডিয়া ডান্স" হল ডিআইডি এর প্রধান ধারাবাহিক যা ৩০ জানুয়ারী ২০০৯ সাল থেকে সম্প্রচারিত হয়ে আসছে। এ পর্যন্ত এতে ৬ টি মৌসুম আয়োজিত হয়েছে।
"ডিআইডি লি'ল মাস্টারস" হল শিশুদের নৃত্য প্রতিযোগিতামূলক ধারাবাহিক। এ পর্যন্ত এর ৩ টি মৌসুম আয়োজিত হয়েছে এবং চতুর্থ মৌসুম শীঘ্রই শুরু হবে।
"ডিআইডি ডাবলস" হল ডিআইডি আয়োজিত দ্বৈত নৃত্য প্রতিযোগিতা।
"ডিআইডি সুপার মমস" হল মা'দের নিয়ে আয়োজিত নৃত্য প্রতিযোগিতামূলক ধারাবাহিক। এ পর্যন্ত এর ২ টি মৌসুম আয়োজিত হয়েছে।
ডিআইডি বিভিন্ন ধরনের প্রতিযোগিতা আয়োজন করার পাশাপাশি কিছু বিশেষ ধারাবাহিকও আয়োজন করেছে। সেগুলো হল,
ডিআইডি এর সকল ধারাবাহিক ভারতীয় চলচ্চিত্র অভিনেতা মিঠুন চক্রবর্তীর সাথে ২/৩ জন বিচারক করেন। এখানে মিঠুন চক্রবর্তী প্রধান বিচারকের দ্বায়িত্ব পালন করেন এবং তাকে গ্র্যান্ড মাস্টার বলা হয়।
বিচারকবৃন্দের তালিকা:
০-এর দশক
০-এর দশক (শূন্যের দশক) অ্যানো ডোমিনি যুগের প্রথম নয়টি বছরকে বুঝায়। যা শুরু হয় ১ জানুয়ারি ১ তারিখে ও শেষ হয় ৩১ ডিসেম্বর ৯ তারিখে।
প্রাচীন রোমে সমকামিতা
প্রাচীন রোমে সমকামিতা
প্রাচীন রোমের সমকামিতা খুবই স্পষ্টভাবে সমকালীন পাশ্চাত্য সভ্যতার সমকামিতা থেকে ভিন্ন ধরণের। ল্যাটিন ভাষায় এমন কোনো শব্দই নেই যা সঠিকভাবে "সমকামিতা"(Homosexual) বা "ভিন্নকামিতা" (Heterosexual) কে প্রকাশ করতে পারে। প্রাচীন রোমের যৌনতায় ছিল বৈপরীত্য। একদিকে যেমন ছিল পুরুষত্ব,প্রভাবশালীতা,সক্রিয়তা তেমনি অপরদিকে ছিল স্ত্রী-সুলভ বিনয়ীতা,নিষ্ক্রিয়তা আর দাসত্ব। রোমান সমাজ ছিল পুরুষ-শাসিত যেখানে সমাজে পুরুষেরা ছিল স্বাধীন আর নারীরা অধীন। রোমান সমাজে পুরুষদের যেমন ছিল রাজনৈতিক অধিকার তেমনি ছিল পরিবার শাসনের অধিকার। রোমের পুরুষেরা নিজেদেরকে "পূণ্যবান" বা "মূল্যবোধসম্পন্ন" হিসেবে মনে করতো। রোমে পুরুষের এই বিজয়ী মনোভাব আর নারীদের পুরুষ-পূজাই জন্ম দেয় সমকামিতার।
তন্ত্রসার
তন্ত্রসার বা বৃহৎ তন্ত্রসার তন্ত্র সাধনার নানা গ্রন্থে উল্লিখিত দশমহাবিদ্যার বিভিন্ন দেবীর সামাজিক পূজা পদ্ধতির একটি গ্রন্থ। তন্ত্রশাস্ত্রে সুপন্ডিত তন্ত্রসাধক কৃষ্ণানন্দ আগমবাগীশ ১৭০টি তন্ত্র সাধনার গ্রন্থ থেকে নির্যাস গ্রহণ করে বিখ্যাত "তন্ত্রসার" গ্রন্থটি রচনা করেন। সমগ্র দেশে এই গ্রন্থটি সমাদৃত হয়। কৃষ্ণানন্দ ছিলেন উদারচেতা, ধর্মবিষয়ে তাঁর কোনো গোড়ামি ছিল না। তাই তন্ত্রসার গ্রন্থে শৈব, গণপত্য, শাক্ত, বৈষ্ণব ও সৌর সম্প্রদায়ের তন্ত্রগ্রন্থগুলির সার গ্রহণ করে সন্নিবেশন হয়েছে। তিনি তন্ত্র বিষয়ে তত্ত্ববোধিনী নামে আরও একটি গ্রন্থ লেখেন।
তাঁর প্রকৃত নাম কৃষ্ণানন্দ ভট্টাচার্য। তন্ত্র সাধনার আগম পদ্ধতিতে সিদ্ধি লাভ করে তিনি আগমবাগীশ উপাধি পান। তিনি বাংলায় কালী সাধক কৃষ্ণানন্দ আগমবাগীশ নামে জনপ্রিয় হয়ে ওঠেন। কৃষ্ণানন্দ আগমবাগীশ (জন্ম: আনুমানিক ১৬০০-১৬১০ খ্রি:) ছিলেন সপ্তদশ শতকের এক উচ্চস্তরের তন্ত্রসাধক, যিনি নদিয়া জেলার নবদ্বীপ শহরে জন্মগ্রহণ করেন।
তাজুল ইসলাম (রাজনীতিবিদ)
মোঃ তাজুল ইসলাম (জন্ম: ৩০ জুন ১৯৫৫) হলেন বাংলাদেশের একজন প্রখ্যাত রাজনীতিবিদ ও ২৫৭ নং (কুমিল্লা-৯) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ২০১৯ সালের ৬ জানুয়ারী তিনি গণপ্রজাতন্ত্রী বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী হিসেবে নিযুক্ত হোন।
মোঃ তাজুল ইসলাম ১৯৫৫ সালের ৩০ জুন তৎকালীন পূর্ব পাকিস্তানের কুমিল্লায় জন্মগ্রহণ করেন।
আ. ক. ম. বাহাউদ্দিন বাহার
আ. ক. ম. বাহাউদ্দিন বাহার (জন্ম: ২৮ ফেব্রুয়ারি ১৯৫৪) হলেন বাংলাদেশের একজন প্রখ্যাত রাজনীতিবিদ ও ২৫৪ নং (কুমিল্লা-৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আ. ক. ম. বাহাউদ্দিন বাহার ১৯৫৪ সালের ২৮ ফেব্রুয়ারি তৎকালীন পূর্ব পাকিস্তানের কুমিল্লায় জন্মগ্রহণ করেন।
নূরুল ইসলাম মিলন
নূরুল ইসলাম মিলন (জন্ম: ২০ জুলাই ১৯৪৯) হলেন বাংলাদেশের একজন প্রখ্যাত রাজনীতিবিদ ও ২৫৬ নং (কুমিল্লা-৮) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
নূরুল ইসলাম মিলন ১৯৪৯ সালের ২০ জুলাই তৎকালীন পূর্ব পাকিস্তানের কুমিল্লায় জন্মগ্রহণ করেন।
আড়ং (ঐতিহ্য)
গ্রামাঞ্চলের মেলাকে আড়ং বলা হয়। শব্দটি আধুনিক জন সমাজে প্রচলিত নয়। তবে নবদ্বীপের শাক্তরাস উৎসবে এটি পরিচিত নাম। কার্তিকী পূর্ণিমার দিন রাসকালী পূজার পর তার পরের দিন প্রতিপদে শোভাযাত্রার মাধ্যমে দেবী মূর্তি নিয়ে যাওয়া হয়। এই শোভাযাত্রা উপলক্ষ্যে মেলা বসে। একে আড়ং বলা হয়।
আড়ং ফারসি শব্দ। বড় আকারের বাজারকে বোঝায় যেখানে অধিক পরিমাণে উৎপন্ন দ্রব্য বাজারজাত করা হয়। এ স্থানে ক্রেতা ও বিক্রেতাগণ হাটের দিনে বা হাটের দিন ছাড়াও ক্রয়-বিক্রয় করতে পারে।
ইংলিশ ইস্ট ইন্ডিয়া কোম্পানি এ আড়ং-এর ধারণাকে আরও অর্থবহ করে তোলে। কোম্পানি বাংলার বিভিন্ন বাণিজ্যিক গুরুত্বপূর্ণ স্থানে বহুসংখ্যক ক্রয়কেন্দ্র স্থাপন করে। এ ধরনের ক্রয়কেন্দ্রকে কোম্পানির পরিভাষায় ফ্যাক্টরি বা বাণিজ্যকুঠি বলা হতো। ফ্যাক্টরির দায়িত্বে নিয়োজিত শ্বেতাঙ্গ বা স্থানীয় এজেন্টকে বলা হতো ফ্যাক্টর বা কুঠিয়াল। স্থানীয় ফ্যাক্টরকে সাধারণত গোমস্তা বলা হতো। ফ্যাক্টর বা গোমস্তার দায়িত্ব ছিল স্থানীয় কারিগর বিশেষ করে তাঁতিদের ফ্যাক্টরি এলাকায় বসবাসের ব্যবস্থা করা এবং নিজেদের সরবরাহকৃত নমুনা অনুযায়ী তাদের দ্বারা দ্রব্যাদি প্রস্ত্তত করিয়ে নেওয়া। ফ্যাক্টরির চারপাশে কারিগররা বসতি স্থাপন করে চুক্তি মোতাবেক অথবা স্বাধীনভাবে দ্রব্যাদি উৎপাদন করত। এভাবে ফ্যাক্টরি এলাকা মুখ্যত উৎপাদনকেন্দ্র হিসেবে গড়ে ওঠে এবং এ কেন্দ্রকে ফ্যাক্টরগণ আড়ং নামে আখ্যায়িত করে। এর ফলে তাদের ফ্যাক্টরিগুলি বিশেষ মর্যাদায় উন্নীত হয়।
আঠারো শতকে কোম্পানির সবচেয়ে গুরুত্বপূর্ণ আড়ং ছিল লক্ষ্মীপুর (নোয়াখালী), জাগদিয়া (নোয়াখালী, বর্তমানে সমুদ্রগর্ভে), কুমারখালী (যশোর), রামপুর-বোয়ালিয়া (রাজশাহী)। কোম্পানির আড়ং ছাড়াও অন্যান্য আড়ং ছিল। এগুলি ভগবানগোলা, কাসিমবাজার, ঢাকা ও সিলেটের মতো যোগাযোগ সুবিধাসম্পন্ন স্থানে গড়ে উঠেছিল। মুগল আমলে বাংলায় আড়ং ছিল বস্ত্তত বৃহৎ বস্ত্র বাজার। কিন্তু বস্ত্রবাজারকে প্রাধান্য দেওয়া হলেও আড়ং-এ অন্যান্য বহুবিধ দ্রব্যাদিও ক্রয়-বিক্রয় হতো। অবশ্য আড়ং সাধারণ ক্রয়-বিক্রয়ের বাজার ছিল না। বরাবরই আড়ং ছিল যুগপৎ পণ্য উৎপাদন ও পণ্য বিক্রয়ের স্থান। নগরায়ণের বিকাশ, নগরে উৎপাদন ও বণ্টন ব্যবস্থা কেন্দ্রীভূত হওয়া এবং উৎপাদন প্রক্রিয়ায় পরিবর্তনের ফলে বিশ শতকে সনাতন আড়ং প্রায় বিলুপ্ত হয়ে যায়। উৎপাদন ও বাজারজাতকরণের কেন্দ্র হিসেবে আড়ং বহু পূর্বে বিলুপ্ত হলেও ডিপার্টমেন্টাল স্টোর, দোকান ও বিপণি কেন্দ্রের আকারে আড়ং নামটি এখনও টিকে আছে।
ভারতীয় টেলিভিশন অভিনেতাদের তালিকা
এটি হচ্ছে ভারতীয় টেলিভিশন জগতের উল্লেখযোগ্য অভিনেতাদের একটি তালিকা।
বরুণ কাপুর
বরুণ কাপুর হলেন একজন ভারতীয় টেলিভিশন অভিনেতা, স্টার প্লাসে সম্প্রচারিত জনপ্রিয় ধারাবাহিক সরস্বতীচন্দ্রে ড্যানি ভেয়াসের চরিত্রে এবং কালারসে সম্প্রচারিত ধারাবাহিক সরাগিণী - জোড়ে রিশতো কে সুরে সংস্কার রাম প্রসাদ মহেশ্বরী চরিত্রে অভিনয়ের মাধ্যমে জনপ্রিয়তা অর্জন করেছেন।
২০১৬ সালে গোল্ডেন প্যাটেল পুরস্কারে স্বরাগিণী - জোড়ে রিশতো কে সুরে প্রধান চরিত্রের জন্য তিনি সেরা অভিনেতার পুরস্কার জয়লাভ করেন।
ঢাকেশ্বরী মাতার মন্দির, কুমারটুলি
ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।
রাজা বিজয় সেনের স্ত্রী স্নান করার জন্য লাঙ্গলবন্দ গিয়েছিলেন। ফিরে আসার পথে তিনি একটি পুত্র বল্লাল সেনকে জন্ম দেন। পরবর্তীকালে সিংহাসনে আরোহণের পর বল্লাল সেন  স্বীয় জন্মস্থানকে মহিমান্বিত করার জন্য এই মন্দিরটি নির্মাণ করেছিলেন। কিংবদন্তী অনুযায়ী, বল্লাল সেন একবার জঙ্গলে  আচ্ছাদিত দেবতার স্বপ্ন দেখেছিলেন। বল্লাল সেন সেখানে দেবীকে  আবিষ্কার করেন এবং একটি মন্দির নির্মাণ করান। মূর্তিটি ঢাকা ছিল বলে ঢাকেশ্বরী নামকরণ করা হয়।  হিন্দু ধর্মাবলম্বীরা ঢাকেশ্বরীকে গুরুত্বপূর্ণ দেবী হিসেবে বিবেচনা করে। তারা মনে করে ঢাকেশ্বরী মাতা দেবী দুর্গা বা আদীপরামাহাশক্তি একটি রূপ।
দেবী ঢাকেশ্বরী বিগ্রহটি ৮০০ বছরেরও প্রাচীন। সেই বিগ্রহটিই কলকাতার কুমারটুলি অঞ্চলে দুর্গাচারণ স্ট্রিট বর্তমানে শ্রী শ্রী ঢাকেশ্বরী মাতার মন্দিরে বিরাজ করছে। এখন যে বিগ্রহটি ঢাকার ঢাকেশ্বরী মন্দিরে আছে তা হলো এই মূর্তির প্রতিরূপ। দেশ ভাগের সময় কয়েক লক্ষ ভিটেমাটি হারা হয়। সেই সময় মূর্তিটিকে কলকাতায় নিয়ে আসা হয়। দেশভাগ-পরবর্তী দাঙ্গার সময় সম্ভাব্য আক্রমণ এবং লুন্ঠনের হাত থেকে দেবীকে রক্ষা করতে ঢাকার মূল বিগ্রহটিকে গোপনে এবং দ্রুততার সঙ্গে ১৯৪৮-এ কলকাতায় নিয়ে এসেছিলেন রাজেন্দ্রকিশোর তিওয়ারি (মতান্তরে প্রহ্লাদকিশোর তিওয়ারি) এবং হরিহর চক্রবর্তী। বিশেষ একটি বিমানে ঢাকেশ্বরী আসল বিগ্রহটি কলকাতায় নিয়ে আসা হয়েছিল। কলকাতায় বিগ্রহটি আনার পর প্রথম দু'বছর হরচন্দ্র মল্লিক স্ট্রিটে দেবেন্দ্রনাথ চৌধুরির বাড়িতে দেবী পূজিতা হন। পরে ১৯৫০ নাগাদ ব্যাবসায়ী দেবেন্দ্রনাথ চৌধুরী কুমোরটুলি অঞ্চলে দেবীর মন্দির নির্মাণ করে দেন ও প্রতিষ্ঠা করে দেবীর নিত্য সেবার জন্য কিছু দেবোত্তর সম্পত্তি দান করেছিলেন এবং অদ্যাবধি এখানেই দেবী পূজিতা হয়ে চলেছেন। দেশভাগের বেদনাময় পরিণামের কারণেই বিগ্রহ আনয়ন এবং মন্দিরের প্রতিষ্ঠা। দেবীকে যেভাবে অলংকারহীন এবং প্রায় বিবস্ত্র অবস্থায় লুকিয়ে আনা হয়েছিল, তার ছবিও এই মন্দিরে সংরক্ষিত আছে।
কিছু মতে, ক্রিকেটার পঙ্কজ রায় অর্থাৎ প্রণব রায়ের পরিবার হলেন মূল পৃষ্ঠপোষক। রায় পরিবার ঢাকার কাছে ভাগ্যকুলের জমিদার ছিলেন। দেশভাগের পর এনারা কলকাতার কুমোরটুলিতে উঠে আসেন।
বিগ্রহের উচ্চতা দেড় ফুট এবং দেবী দশভুজা। দেবীর সামনের হাত দু’টি বড় এবং পিছনের আটটি হাত তুলনায় ছোট। কাত্যায়নী মহিষাসুরমর্দিনী দুর্গা রূপেই অবস্থান করছেন। উপরে পাশে লক্ষ্মী সরস্বতী ও নিচে দুপাশে কার্তিক ও গণেশ। বাহন রূপে পশুরাজ সিংহ দন্ডায়মান যার ওপর দাঁড়িয়ে দেবী মহিষাসুরকে বধ করেছেন। তবে সিংহটি পৌরাণিক সিংহ।
নির্মলচন্দ্র চন্দ্র
নির্মলচন্দ্র চন্দ্র ( ১০ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গনেশচন্দ্র চন্দ্রের পৌত্র।
নির্মলচন্দ্র কলকাতায় জন্মগ্রহন করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গনেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন।
দেশবন্ধু চিত্তরঞ্জন দাশের সহকারী হিসেবে রাজনীতিতে আসেন নির্মলচন্দ্র। চিত্তরঞ্জন দাশের সৃষ্ট ‘পঞ্চপ্রধানের অন্যতম তিনি স্বরাজ্য দলের নেতৃত্বে ছিলেন। দেশহিতৈষী কাজে প্রভূত অর্থদান করেন। ডাককর্মী, ট্রাম শ্রমিক ও চা বাগান শ্রমিকদের সঙ্গঠনের সাথে যুক্ত ছিলেন তিনি। "ফরোয়ার্ড ব্লক", "বৈতালিক", "রূপ ও রঙ্গ" পত্রিকার সাথে তার যোগাযোগ ছিল। ভারতীয় জাতীয় কংগ্রেস নেতা হিসেবে নির্মল চন্দ্র সুনাম অর্জন করেছিলেন তিনি। কলকাতা পৌরসংস্থার মহানাগরিক ছিলেন। কলকাতা শহরে তার ও তার পিতামহের নামে রাস্তা রয়েছে।
ভগীরথ মিশ্র
'ভগীরথ মিশ্র' একজন ভারতীয় বাঙালি সাহিত্যিক। তিনি একইসাথে একজন ম্যাজিসিয়ান এবং বনসাই বিশেষজ্ঞ।
১৯৬৬ খ্রিষ্টাব্দে আশুতোষ কলেজের ছাত্র থাকাকালীন তাঁর লেখা গল্প একটি প্রতিযোগিতায় দ্বিতীয় স্থান অধিকার করে এবং পরের বছর ম্যাগাজিনে তা ছাপা হয়। এরপর নবকল্লোল পত্রিকায় ‘মূলধন’ নামের একটি গল্প প্রকাশ হয়।
১৯৭৮ খ্রিষ্টাব্দে ভগীরথ মিশ্রের গল্প ‘কদমডালির সাধু’ প্রকাশিত হয় বালুরঘাট থেকে প্রকাশিত ‘মধুপর্ণী’ পত্রিকায়। এই গল্পটি প্রশংসিত হয়েছিল। এরপর একই পত্রিকার পূজা সংখ্যায় তাঁর গল্প ‘লেবারণ বাদ্যিগর’ প্রকাশিত হয়। এরপর তিনি উত্তরবঙ্গে গল্পকার হিসাবে প্রতিষ্ঠিত হয়ে যান। ১৯৮১ সালের মধ্যেই তিনি প্রায় ৪০টি গল্প রচনা করেন। এরপর তিনি মহাশ্বেতা দেবীর ‘বর্তিকা’ পত্রিকায় এবং ‘প্রমা’ এবং ‘অনুষ্টুপ’ পত্রিকায় নিয়মিত গল্প লিখতে থাকেন। এরপর ‘রাবণের বয়স’ নামের একটি গল্প দেশ পত্রিকাতে প্রকাশিত হয়।
১৯৮৩ খ্রিষ্টাব্দে ভগীরথ মিশ্রের গল্পগ্রন্থ ‘জাইগেনসিয়া ও অন্যান্য গল্প’ প্রকাশিত হয়।
১৯৯০ খ্রিষ্টাব্দে প্রমা থেকে প্রকাশিত হয়েছিল প্রথম উপন্যাস ‘অন্তর্গত নীলস্রোত’। এটি প্রথম প্রমা পত্রিকার পূজাসংখ্যায় প্রকাশিত হয়েছিল।
১৯৯৬ খ্রিষ্টাব্দ থেকে ২০০০ অবধি তাঁর সুবিশাল উপন্যাস ‘মৃগয়া’ পাঁচখণ্ডে প্রকাশিত হয়। এই উপন্যাসটি লেখার জন্য লেখক দশ বছর গবেষণা এবং তথ্য সংগ্রহ করেছিলেন। সর্বমোট ১৫ বছর সময় লেগেছিল উপন্যাসটি সম্পূর্ণ করতে। তাঁর ছোটবেলা থেকে জীবনের বিচিত্র অভিজ্ঞতা এবং চাকরি সূত্র থেকে প্রত্যন্ত গ্রামে ভ্রমণ এবং আদিবাসীদের জীবনযাত্রা কাছ থেকে দেখার অভিজ্ঞতা তাঁর এই উপন্যাস রচনার সহায় হয়।
ভগীরথ মিশ্র গল্প এবং উপন্যাস ছাড়াও ভ্রমণ সাহিত্য এবং রম্য রচনাও লিখেছেন। ‘উত্তরবঙ্গ সংবাদ’ পত্রিকাতে তাঁর লেখা রম্যরচনাগুলি নিয়ে ‘অর্বাচীনের জার্নাল’ বইটি প্রকাশিত হয়। ‘লঘুপুরান’ তাঁর অপর একটি রম্যরচনার বই।ভগীরথ মিশ্র সাহিত্যরচনা ছাড়াও একজন ম্যাজিসিয়ান, বনসাই বিশেষজ্ঞ এবং কুটুম-কাটাম নামক একটি শিল্পে দক্ষ। বাংলাতে বনসাই নিয়ে একটি পূর্ণাঙ্গ বই তিনি লিখেছেন।
তড়িৎ যুদ্ধ
তড়িৎ যুদ্ধ (কখনও কখনও ব্যাটল অফ দা কারেন্টস নামেও অভিহিত) ১৮৮০-এর দশকের শেষের দিকে এবং ১৮৯০-এর দশকের প্রথম দিকে ইলেকট্রিক পাওয়ার ট্রান্সমিশন ব্যবস্থার প্রবর্তনের আয়োজনের একটি ধারাবাহিক ঘটনাপ্রবাহ । এতে অন্তর্ভুক্ত রয়েছে বাণিজ্যিক প্রতিযোগিতা , বৈদ্যুতিক নিরাপত্তা সংক্রান্ত বিতর্ক এবং এ থেকে উদ্ভুত মিডিয়া / প্রোপাগান্ডা ক্যাম্পেইন । তড়িৎ যুদ্ধের প্রধান দুই পক্ষ যথাক্রমে ডিরেক্ট কারেন্ট (ডিসি) ভিত্তিক এডিসন ইলেকট্রিক লাইট কোম্পানি এবং অল্টারনেটিভ কারেন্ট (এসি) ভিত্তিক ওয়েস্টিংহাউজ ইলেকট্রিক কোম্পানি । এ সময় অল্টারনেটিভ কারেন্টের প্রবর্তন ও দ্রুত সম্প্রসারণ লাভ হয় এবং ডিরেক্ট কারেন্ট ব্যবস্থার পরিবর্তে অল্টারনেটিভ কারেন্ট ব্যবস্থা বিভিন্ন ইউরোপীয় ও আমেরিকান কোম্পানির দ্বারা সমর্থিত হয় । এই "যুদ্ধ" এর মধ্যে ৩ টি বিষয় রয়েছে : বড় বিদ্যুৎ সংস্থাগুলোর মধ্যে উন্মুক্ত প্রতিযোগিতা এবং তাদের ডেভলপমেন্ট সিস্টেমগুলির সাথে জড়িত একটি ফরম্যাট যুদ্ধ , উচ্চ ভোল্টেজ এসি থেকে দুর্ঘটনাজনিত ইলেক্ট্রোকিউশন দ্বারা মৃত্যুদন্ডের ব্যাপারে জনসাধারণের মনের মধ্যে একটি সাধারণ ভয় যা থেকে অল্টারনেটিভ কারেন্টের নিরাপত্তা ও ব্যাবস্থাপনা নিয়ে বিতর্কের জন্ম দেয় , এবং ইলেকট্রনিক চেয়ারের প্রবর্তনের সাথে যুক্ত বিতর্ক এবং এর পিছনের সাময়িক চাল।
বাইজেন্টাইন-উসমানীয় যুদ্ধ
বাইজেন্টাইন-উসমানীয় যুদ্ধগুলি ছিলো উসমানী তুর্কী এবং বাইজেন্টাইনীদের ধারাবাহিক দন্দের স্বরুপ যা পরবর্তীতে বাইজেন্টাইন সম্রাজ্যের চূড়ান্ত পতন এবং সম্রাজ্যের উত্থানের কারন হয়ে দাঁড়ায়।
১২০৪ সালে চতুর্থ ক্রসেডদের দ্বারা বাইজেন্টাইনের রাজধানী কন্সটান্টিনপোল দখল হয় যা ছিলো পূর্ব-পশ্চিম খ্রিষ্টীয় বিপ্লবের একটি গুরুত্বপূর্ণ মুহূর্ত। দুঃশাসন, পরস্পর বিভক্তি এবং বিশৃঙ্খলার মধ্য দিয়ে যাওয়া বাইজেন্টাইন সম্রাজ্য ঐ সময়ই দুর্বল হয়ে পরেছিলো। পরিস্থিতির সুযোগ নিয়ে রুমের সেলজুক সুলতান পশিম এশিয়ার মাইনর অঞ্চলে অরাজকতা শুরু করে পরে নিকীয় সম্রাজ্য রোমান শাসনের অধিনে থাকে সেলজুক তুরকীদের তাড়িয়ে পরিস্থিতি স্বাভাবিক করে । অবশেষে ১২৬১ সালে ল্যাটিন সম্রাজ্যের কাছ থেকে কন্সটান্টিপোল নিকীয় সম্রাজ্য পুনরায় উদ্ধার করে। তবে ইউরোপে বাইজেন্টাইন সম্রাজ্যের অবস্থা ছিলো অনিশ্চিত কেননা সেখানে প্রতিযোগী হিসেবে আরো ছিলো ইপিরাস, সাইবেরিয়া এবং দ্বিতীয় বুলগেরিয়ান সম্রাজ্য। সমন্বিত কারনে সুলতানের(এশিয়ায় বাইজেন্টাইনদের প্রধান শত্রু) শক্তি হ্রাস পাওয়ায় বাইজেন্টাইনরা এশিয়ার মাইনর অঞ্চল থেকে সৈন্য সরিয়ে নিজেদের কাছে নিয়ে আসতে থেকে। তবে রুম সুলতানের দুর্বলতা কোনো আশীর্বাদ নিয়ে আসে নি , কেননা গাজী নামক উচ্চ শ্রেনীর কর্মকর্তারা বাইজেন্টাইন্দের অর্থায়নে তাদের আশ্রয় দান করে। তবে বাইজেন্টাইন ও সেলজুকদের সাথে কিছু তুরকীদের আংশ গ্রহনে প্রথম উসমানের নেতৃত্বে নিকীয় এবং কন্সটেন্টিপোলেরা বড় রকম বিপদে পরে যায়। 
প্রথম ৯০ বছরে উসমানীদের বাইজেন্টাইন সম্রাজ্য তেমন কিছুই করতে পারে নি এবং ১৩৮০ সাল থেকে ১৪৫৩ সালের মধ্যে ধীরে ধীরে উসমানী সম্রাজ্যের উদ্ভব হতে থাকে এবং বাইজেন্টাইন সম্রাজ্য অস্তমিত হতে থাকে ।
ভারতীয় জ্যোতির্বিজ্ঞান
ভারতীয় জ্যোতির্বিজ্ঞান হল সাংস্কৃতিক জ্যোতির্বিজ্ঞানের একটি শাখায়। এই শাখায় প্রাচীন ও মধ্যযুগীয় ভারতের সমাজ ও সংস্কৃতিতে জ্যোতির্বিজ্ঞান-সংক্রান্ত জ্ঞানের প্রয়োগ ও প্রভাব, মহাজাগতিক বস্তু ও ঘটনাবলির সংগৃহীত ঐতিহাসিক তথ্যের বিশ্লেষণ, জ্ঞানের পরিধি বিস্তারের সঙ্গে সঙ্গে জ্যোতির্বিজ্ঞান চর্চার বিবর্তন এবং জ্যোতির্বিজ্ঞান ও জ্যোতিষের ঐতিহাসিক সম্পর্কের দিকগুলি পর্যালোচিত হয়।
ভারতীয় জ্যোতির্বিজ্ঞানের সুদীর্ঘ ইতিহাস প্রাগৈতিহাসিক যুগ থেকে আধুনিক যুগ পর্যন্ত পরিব্যাপ্ত। জ্যোতির্বিজ্ঞানের এই শাখাটির মূল নিহিত রয়েছে সিন্ধু সভ্যতা বা তারও পূর্ববর্তী যুগে। খ্রিস্টপূর্ব ১৫০০ অব্দ নাগাদ ঋগ্বেদ রচিত হওয়ার পরে বেদাঙ্গ বা বেদ চর্চার অন্যতম "সহায়ক পাঠ" হিসেবে জ্যোতির্বিজ্ঞানের বিকাশ ঘটে। যতদূর জানা গিয়েছে, "বেদাঙ্গ জ্যোতিষ" হল ভারতের প্রাচীনতম জ্যোতির্বিজ্ঞান গ্রন্থ। এটির রচনাকাল খ্রিস্টপূর্ব ১৪০০-১২০০ অব্দ। তবে এই গ্রন্থের যে পাঠটি এখনও পাওয়া যায়, সেটি সম্ভবত খ্রিস্টপূর্ব ৭০০-৬০০ অব্দ নাগাদ রচিত)।
খ্রিস্টপূর্ব ৪র্থ শতাব্দীর গোড়ার দিকে এবং খ্রিস্টীয় প্রথম সহস্রাব্দের প্রথমার্ধে ভারতীয় জ্যোতির্বিজ্ঞান গ্রিক জ্যোতির্বিজ্ঞান কর্তৃক প্রভাবিত হয়। এর উদাহরণস্বরূপ "যবনজাতক" ও "রোমকসিদ্ধান্ত" গ্রন্থ দু’টির নাম করা যায়। দ্বিতীয় গ্রন্থটি ছিল খ্রিস্টীয় দ্বিতীয় শতাব্দীতে প্রচারিত একটি গ্রিক গ্রন্থের সংস্কৃত অনুবাদ।
ভারতীয় জ্যোতির্বিজ্ঞান পরিপূর্ণতা লাভ করে খ্রিস্টীয় ৫ম-৬ষ্ঠ শতাব্দীতে আর্যভট্টের সময়কালে। তাঁর লেখা "আর্যভট্টীয়" গ্রন্থখানি সমসাময়িককালের জ্যোতির্বিজ্ঞান-সংক্রান্ত জ্ঞানের শ্রেষ্ঠত্বের একটি উদাহরণ। পরবর্তীকালে ভারতীয় জ্যোতির্বিজ্ঞান ইসলামি জ্যোতির্বিজ্ঞান, চীনা জ্যোতির্বিজ্ঞান, ইউরোপীয় জ্যোতির্বিজ্ঞান ও অন্যান্য কয়েকটি সাংস্কৃতিক জ্যোতির্বিজ্ঞানে গুরুত্বপূর্ণ প্রভাব বিস্তার করেছিল। ধ্রুপদি যুগের অন্যান্য জ্যোতির্বিজ্ঞানীদের মধ্যে ব্রহ্মগুপ্ত, বরাহমিহির ও লল্লের নাম উল্লেখযোগ্য। এঁরা আর্যভট্টের তত্ত্বকে আরও বিস্তৃত করেছিলেন।
মধ্যযুগ থেকে শুরু করে খ্রিস্টীয় ১৬শ বা ১৭শ শতাব্দী পর্যন্ত স্থানীয় ভারতীয় জ্যোতির্বিজ্ঞান চর্চার একটি স্বতন্ত্র ধারা সক্রিয় ছিল। এই ক্ষেত্রে বিশেষভাবে কেরল জ্যোতির্বিজ্ঞান ও গণিত সম্প্রদায়ের নাম উল্লেখযোগ্য।
যকাওলং জেলা
যকাওলং জেলা () আফগানিস্তানের বামিয়ান প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ২০১১ সালের আদমশুমারী অনুযায়ী, জেলাটির জনসংখ্যা ছিল প্রায় ৭৬,৮৯৭ জন। এখানে মুলত হাজারা সম্প্রদায়ের লোক বসবাস করে থাকে। রাজধানী শহর হিসেবে যকাওলং (২৭১৪ মিটার উচ্চতায়) অবস্থান করছে, পূর্বে এখানে ৬০,০০০ বাসিন্দাদের বসতবাড়ি ছিল এবং ২০০১ সালে এটি সম্পূর্ণভাবে তালিবান বাহিনী কর্তৃক ধ্বংসপ্রাপ্ত হয়েছিল। এছাড়াও হিউম্যান রাইটস সদস্যরাও তালিবান কর্তৃক সৃশংস গণহত্যার শিকার হয়েছিল।
প্রাদেশিক রাজধানী বামিয়ান শহর এবং যকাওলং জেলার মধ্যবর্তী সড়কটি ২০১২ সালের অক্টোবরে নির্মাণ করা হয়, যার ফলে চার ঘন্টা দূরত্ব এবং ৮০ মিনিট সময় বেচে যায়।
সফটওয়্যার বাগ
পরিচিতিঃ
সফটওয়্যার বাগ হল কম্পিউটারের একটি ত্রুটি । এই ত্রুটির কারনে কম্পিউটারের প্রোগ্রাম বা সিস্টেম যে কোন কাজ এর ফলাফল ভুল আসবে যেটাকে বলা হয় সফটওয়্যার বাগ ।
আকস্মিক ভাবে যদি কম্পিউটার ভুল ফলালফল দেয় বা প্রোগামে উল্টাপাল্টা লজিক দেখায় তাহলে বুজতে হবে কম্পিউটার সফটওয়্যার বাগ হয়েছে।
বিশাদ আলচনাঃ
সফটওয়্যার বাগ ফিক্স করার পদ্ধতি কে ডিভাগিং বলা হয় এবং বাগ গুলো চিহ্নিত করার জন্য ফরমাল টেকনিক ও টুলস ব্যবহার করে থাকা হয়। ১৯৫০ সাল থেকে কিছু কম্পিউটার ডিজাইন করা হয় সফটওয়্যার বাগ সনাক্ত এবং স্বয়ংক্রিয় ভাবে অটো কারেকশন সহ।
কোন প্রোগ্রামের সোর্স কোড বা তার ডিজাইন, উপাদান এবং এই ধরনের প্রোগ্রাম দ্বারা ব্যবহৃত অপারেটিং সিস্টেমের মধ্যে তৈরি এরর বা ত্রুটি এবং বেশিরভাগ ক্ষেত্রে এই এরর বা ত্রুটি থেকে ব্যাগ গুলা উৎপন্ন হয়। অনেক সময় কম্পাইলার ভুল কোড উৎপন্ন করার কারনে এটা হতে পারে । একটি প্রগ্রামে বিশাল আকারের ব্যাগ থাকতে পারে এবং ব্যাগ গুলা মারাত্মকভাবে ফাংশন এ প্রভাব ফেলতে পারে এটাকে ত্রুটিযুক্ত বা বাগি বলা হয় । ব্যাগ গুলা ট্রিগার এরর বা ত্রুটি করে পারে যা তরঙ্গ আকারে প্রভাব ফেলতে পারে। ব্যাগ গুলা কম্পিউটার কে ক্রাস বা ফ্রিজ করতে পারে।
কিছু সফট্ওয়্যার বাগ সংযুক্ত হয়ে বিপর্যয় এনেছিল, ১৯৮০ দশকে সরাসরি থেরেক -5 রেডিয়েশন থেরাপি মেশিন সফট্ওয়্যার বাগ সংযুক্ত হয়েছিল সরাসরি যার কারনে রোগীর মৃত্যুর জন্য দায়ি করা হয়েছিল এই সফট্ওয়্যার বাগ কে। ১৯৬৬ সালে সফট্ওয়্যার বাগ দেখার ১ মিনিটের কম সময় এর মধ্যে ইউরোপীয় স্পেস এজেন্সি এর মার্কিন $ 1 বিলিয়ন প্রোটোটাইপ Ariane 5 রকেট চালু বোর্ডের নির্দেশিকা কম্পিউটার প্রোগ্রাম নস্ট করে দেওয়া হয়েছে ।1994 সালে, জুন মাসে একটি রয়েল এয়ার ফোর্স চেনুক হেলিকপ্টারটি কিট্টিয়ারের দুর্ঘটনায় ২9 জন মারা যায়। এটি প্রাথমিকভাবে পাইলট এর ভুল হিসেবে চাকরি চলে যায় কিন্তু কম্পিউটার উইকলি তদন্তে হাউস অফ লর্ডস কে বোজাতে সক্ষম হন যে বিমানের ইঞ্জিনএর সিস্টেম সফ্টওয়্যার বাগ নিয়ন্ত্রন করছিল তাই এই দুরঘটনা ঘটে।
অমরপ্রসাদ চক্রবর্তী
'অমরপ্রসাদ চক্রবর্তী' (১৯২১ - ২৭ অক্টোবর ১৯৮৫) একজন ব্রিটিশ বিরোধী স্বাধীনতা সংগ্রামী, আইনজীবী এবং শ্রমিক সংগঠন নেতা।
অমরপ্রসাদ চক্রবর্তীর জন্ম ব্রিটিশ ভারতের বর্তমান বাংলাদেশের চট্টগ্রামে। তিনি ছাত্রাবস্থাতে রাজনীতিতে জড়িয়ে পড়েন। সেই সময়ের ছাত্র ব্যুরোর সভাপতি ছিলেন। ভারতের স্বাধীনতা সংগ্রামে তিনি কারাবরণ করেন। তিনি কংগ্রেস সোশ্যালিস্ট পার্টি থেকে ১৯৩৯ সালে ফরওয়ার্ড ব্লক-এ যোগ দেন। পশ্চিমবঙ্গের প্রথম যুক্তফ্রন্ট সরকারের তিনি আইন ও আবগারী মন্ত্রী ছিলেন।
বঙ্গবিদ্যা
বঙ্গবিদ্যা হচ্ছে একটি আন্তঃঅনুষদীয় একাডেমীক ক্ষেত্র যেখানে বাঙালি জাতি, বাংলার সংস্কৃতি, বাংলা ভাষা ও সাহিত্য, এবং বাংলার ইতিহাস সম্পর্কে অধ্যয়নের জন্য মনোনিবেশ করা হয়। মূলত এই ক্ষেত্রটি তাদেরকে আলোকপাত করে (যা ক্ষেত্র বিদ্যা এবং সাংস্কৃতিক বিদ্যা হিসেবে আলোচিত) যারা ভারতীয় বাঙ্গালী হিসেবে একই স্বজাতিভুক্ত এবং নিজেদের বাঙ্গালী বলে পরিচয় দেয়। এটি দক্ষিণ এশীয় বিদ্যা এবং ভারতবিদ্যার একটি অধিক্ষেত্র।
যাইহোক, অনেক আগ থেকেই বাঙালি জাতির ইতিহাস এবং সংস্কৃতি নিয়ে অনেক বাঙ্গালী এবং বঙ্গে ঘুরতে আসা ব্যক্তিরা গবেষণা করছে। আধুনিক সময়ে বাঙ্গালীবিদ্যা সম্বন্ধে বঙ্কিমচন্দ্র চট্টোপাধ্যায়ের কাজকে প্রায়ই অগ্রগণ্য হিসেবে মনে করা হয়, যেখানে বাঙ্গালী কবিদের দ্বারা বাংলার বৈচিত্র্যপূর্ণ মৌখিক কাব্যিক ঐতিহ্যের সংকলনকে ঈশ্বরচন্দ্র গুপ্ত সুচারুরূপে তুলে ধরার জন্য এক্ষত্রে তাকে অগ্রবর্তী হিসেবে গণ্য করা হয়। রমেশচন্দ্র মজুমদার এবং নীহাররঞ্জন রায়ের মতো বিংশ শতাব্দীর প্রখ্যাত ইতিহাসবিদেরকে বাঙালি জাতির ইতিহাস এবং সংস্কৃতি অধ্যয়নে সাফল্যমণ্ডিত বলে মনে করা হয়।
ম্যাক্সওয়েল জেনকিন্স
ম্যাক্সওয়েল জেনকিন্স হলেন একজন মার্কিন অভিনেতা, যিনি মার্কিন টেলিভিশন চ্যানেল এবিসি-তে প্রচারিত দৃশ্যকাব্যিক ধারাবাহিক "বেট্রিয়াল" এবং জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যমূলক ধারাবাহিক "সেন্সে৮"-এ তার অভিনিত ভূমিকা গুলোর জন্য পরিচিত।
২০১৮ সালে, তিনি নেটফ্লিক্স-এর আসন্ন কল্পবিজ্ঞানমূলক ধারাবাহিক "লস্ট ইন স্পেইস"-এ রবিনসন ভূমিকায় হাজির হবেন, এই ধারাবাহিকটি মূলত একই নামে ১৯৬৫ সালে প্রচারিত মার্কিন ধারাবাহিকের পুনঃনির্মান।
বেরী সর্বাধিকারী
বেরী সর্বাধিকারী (১৯০৬ - ১৯ ডিসেম্বর, ১৯৭৬) একজন খ্যতনামা বাঙালি ক্রীড়াবিদ, ক্রিকেটার ও সাংবাদিক। তিনি একজন প্রথিতযশা ক্রীড়া সংগঠকও ছিলেন। ক্রীড়াসম্রাট নগেন্দ্রপ্রসাদ সর্বাধিকারী তার জ্যেষ্ঠতাত।
বেরী সর্বাধিকারীর আসল নাম বিজয়চন্দ্র কিন্তু গায়ের রঙ কালো হওয়ার জন্যে সহপাঠীদের দেওয়া বেরী নামেই বেশি পরিচিত হন। তার পিতা ব্যারিস্টার সুশীলপ্রসাদ নিজেও ফুটবল খেলোয়াড় ও ক্রীড়া সাংবাদিক ছিলেন। স্কটিশ চার্চ কলেজিয়েট স্কুল থেকে ম্যাট্রিক ও প্রেসিডেন্সী কলেজ, কলকাতা থেকে বি এ পাশ করেন। তার মাতামহ বিখ্যাত চিকিৎসক কেদারনাথ দাস।
ছোটবেলা থেকেই ক্রিকেটে তার আগ্রহ ছিল। গ্র্যাজুয়েশনের পর কলকাতার বিদ্যাসাগর কলেজের ক্রিকেট টীমে খেলতে থাকেন বেরী সর্বাধিকারী। স্পোর্টিং ইউনিয়ন ও কালীঘাট ক্লাবে সুনামের সাথে খেলতেন। তার জীবনের সর্বোচ্চ কৃতিত্ব 'ইউনিভার্সিটি অকেশনাল' নামে ক্রিকেট সংস্থা গঠন। ভারত তথা বাংলার নামকরা ক্রিকেটাররা এই ক্লাবে খেলেছেন। সুঁটে বন্দ্যোপাধ্যায়, কার্তিক বসু প্রমুখ এই ক্লাবে খেলেই প্রসিদ্ধি লাভ করেন।
সাংবাদিক হিসেবে তিনি অলিম্পিক, উইম্বলডন, টেস্ট ক্রিকেট ও অন্যান্য গুরুত্বপূর্ন ক্রীড়া ঘটনার ধারাভাষ্যকার হয়েছিলেন। বেতারে ইংরেজি ধারাবিবরনীর জন্য তার সুনাম ছিল। তার রচিত ইংরেজি গ্রন্থ "ইন্ডিয়ান ক্রিকেট আনকভারড" ও "মাই ওয়ার্ল্ড অফ ক্রিকেট" ও বাংলা বই আমার দেখা ক্রিকেট। পশ্চিমবঙ্গ সরকার তাকে ক্রীড়াক্ষেত্রে কৃতিত্বের জন্য সম্মান প্রদান করেন।
বেরীর মৃত্যু অত্যন্ত মর্মান্তিকভাবে ঘটে। বোম্বাই শহরের একটি হোটেল থেকে ঝাঁপ দিয়ে আত্মহত্যা করেন তিনি।
কাটুশা
Katyusha — জনপ্রিয় সোভিয়েত গান.
2015 সালে পত্রিকা "রাশিয়ান প্রতিবেদক" সমাজতাত্ত্বিক গবেষণা, লেখা "Katyusha" নেন 13 তম স্থান, আঘাত প্যারেড, রাশিয়া এর সবচেয়ে জনপ্রিয় লাইন সহ, অন্যান্য বিষয়ের মধ্যে, রাশিয়ান এবং বিশ্বের ক্লাসিক.
সুরকার — Matvey Blanter, লেখক, শব্দ, — মিখাইল Isakovsky. প্রথম গান পরিবেশন বিশ্বাস Krasovickaya, Georgy করুন! এবং Vsevolod Tyutyunnik 28 নভেম্বর, 1938 সঙ্গে, অর্কেস্ট্রা দ্বারা পরিচালিত Knushevitsky.
পরে গানটি গেয়েছেন Lidiya Ruslanovaএবং Georgi করুন!, এডওয়ার্ড পাহাড়, আন্না হারমান, দিমিত্রি Hvorostovsky এবং অন্যান্য গায়ক.
ফুল ফুটেছে আপেলের ডালে,
ভারী কুয়াশা নদীর পাড়ে।
ক্যাথরিন প্রতিদিন এই প্রার্থনাতে,
নদীর বাঁকে নববধূ হে।
সে তখন গাইতে শুরু করে,
মুক্ত ঈগলে তার প্রেম।
যাকে অকারণে ভালোবাসে সে,
যার চিঠিসব সাথেই রাখে।
হে সাধনার গান,
সুর্য অভিমুখে যাত্রা করো।
দূরে লড়ে চলা যোদ্ধাটিকে,
ক্যাথরিনের ভালোবাসা দাও।
তাকে দেখাও এক শান্ত বালিকা,
তাকে শোনাও মধুর কন্ঠের গান।
ক্যাথরিনের ভালোবাসা সে,
লড়ে যাক মুক্তিকামে।
ফুল ফুটেছে আপেলের ডালে,
ভারী কুয়াশা নদীর পাড়ে।
ক্যাথরিন প্রতিদিন এই প্রার্থনাতে,
নদীর বাঁকে নববধূ হে।
বাংলাদেশের স্থানীয় ঘোড়া
বাংলাদেশের স্থানীয় ঘোড়া বাংলাদেশের ঘোড়াগুলির একটি বংশধর, যা দক্ষিণ পূর্ব এশিয়ার পেনি গোষ্ঠীর সাথে সংযুক্ত। এই ছোট প্রাণীকে পরিবহন এবং কৃষি কাজের সাথে জড়িত সব ধরনের দৈনন্দিন বেঁচে থাকা কর্মের জন্য ব্যবহার করা হয়।
ডিএডি-আইএস ডাটাবেসের মতে, ঘোড়া প্রজনন বাংলাদেশে একটি প্রাচীন ঐতিহ্য, এবং মৌখিক ঐতিহ্য নির্দেশ করে যে স্থানীয় ঘোড়াগুলি আরবীয় ঘোড়া এবং পারসিক ঘোড়া দ্বারা প্রভাবিত হয়েছে, যাইহোক, এই ঘোড়াগুলি আরবি এবং ফার্সী ঘোড়াগুলির তুলনায় তথাকথিত "দক্ষিণ-পূর্ব এশিয়ার টাট্টু" প্রকারের কাছাকাছি।
আয়তন 1.20 মিটার থেকে 1.30 মিটার পর্যন্ত। বাংলাদেশী একটি সরল প্রফাইল মাথা, একটি সংকীর্ণ বুকে, এবং একটি উল্লম্ব ঢালা, একটি পুচ্ছ বাঁধ সঙ্গে বাঁধান সঙ্গে ক্ষুদ্র, পাতলা প্রাণী।
এই ঘোড়া প্রয়োজন, প্যাকেজ, hitched, মাউন্ট করা, অথবা খামার কাজ করা উপর নির্ভর করে দৈনিক বিভিন্ন কাজের জন্য ব্যবহৃত হয়। তরুণ রাইডার্সের সাথে ঘোড়া দৌড়ের একটি ঐতিহ্য আছে, কয়েক ডজন পর্যন্ত, যারা এই ফ্রেমের প্রতিদ্বন্দ্বিতা করে প্রায়ই মেন এবং শরীরের এই পেইন্টের সাথে সজ্জিত হয়।
রোমের সম্রাট
রোমান সম্রাট ছিলেন রোমান সাম্রাজ্যের শাসক (২৭ খ্রিস্টপূর্বাব্দে )। সম্রাটরা ইতিহাসের বিভিন্ন সময়ে বিভিন্ন উপাধি ব্যবহার করছেন। প্রায়শই রোমান উপাধি "সম্রাট" ইংরাজিতে যখন বর্ণনা করা হয়েছে , সেটি আগাস্টস বা সিজার উপাধির প্রতিফলিত মাত্র। অন্য একটি উপাধি "ইমপিরেটর"ব্যবহৃত হত, যেটি মূলত একটি সামরিক উপাধি ছিল। প্রথম দিকের সম্রাটরা "প্রিন্সেপ"(প্রথম নাগরিক) উপাধিও ব্যবহার করতেন। সম্রাটরা প্রায়ই রিপাবলিকান উপাধি, বিশেষ করে প্রিন্সেপ সেনেটাস, কনসাল এবং পন্টিফেক্স ম্যাক্সিমাস প্রভৃতিও ব্যবহার করতেন।
একজন সম্রাটের শাসন বৈধতা তার সেনা নিয়ন্ত্রণ এবং সেনেট দ্বারা স্বীকৃতি উপর নির্ভর করে; একজন সম্রাট সাধারণত তার সৈন্যদল দ্বারা শাসক রূপে ঘোষিত হবেন, বা সেনেট দ্বারা সার্বভৌম শাসক রূপে স্বীকৃতি লাভ করবেন, বা উভয়েই। প্রথমদিকের সম্রাটরা একাই রাজত্ব করতেন; পরে সম্রাটরা মাঝে সহ-সম্রাটদের সঙ্গে শাসন করতেন এবং তাদের মধ্যে সাম্রাজ্যের শাসন ক্ষমতা ভাগ করে দিতেন।
রোমানরা সম্রাটের দপ্তর থেকে রাজাকে আলাদা হিসাবে বিবেচনা করত। প্রথম সম্রাট, অগাস্টাস, দৃঢ়ভাবে রাজকীয় স্বীকৃতি প্রত্যাখ্যাত করেন। অগাস্টাস দাবি করতেন যে তার ক্ষমতা প্রকৃত গনতান্ত্রিক ছিল, তার উত্তরাধিকারী টাইবেরিয়াস, স্বতঃস্ফূর্তভাবে এই দাবি করতে পারেনি। তবু রোমান শাসনের প্রথম তিনশত বছর ধরে, অগাস্টাস থেকে পর্যন্ত 
ডাইক্লিটীয়ান, সম্রাটকে প্রজাতন্ত্রের নেতা রুপে গুরুত্ব দেওয়ার প্রচেষ্টা দেখা যায়।
ডাইক্লিটীয়ান থেকে, পরবর্তী সম্রাটরা একটি খোলাখুলি ভাবে রাজতান্ত্রিক শাসন কায়েম করেন এবং একটি প্রজাতান্ত্রিক ব্যবস্থার নুন্যতম নীতিও অনুসরণ করেন নি, কিন্তু "রাজা"র সাথে পার্থক্য রক্ষা করা হত: যদিও সম্রাটদের উত্তরাধিকার সাধারণত বংশানুক্রমিক ছিল, কিন্তু সেখানে সেনাবাহিনী এবং আমলাতন্ত্রের দ্বারা সমর্থিত প্রার্থী হতে হত, তাই স্বতঃস্ফূর্ত উত্তরাধিকারের নীতি গৃহীত হয়নি। পশ্চিমা সাম্রাজ্যের শেষ পর্যন্ত প্রজাতান্ত্রিক কাঠামোর (সিনেট, কনস্যাল এবং ম্যাজিস্ট্রেট) মূল উপাদানগুলি সংরক্ষিত ছিল।
পূর্ব (বাইজেন্টাইন) সম্রাটরা শেষ পর্যন্ত "ব্যাসিলিয়াস" উপাধি গ্রহণ করেছিল, যা গ্রিক ভাষায় রাজা বলে মনে করা হতো, কিন্তু এটি কেবল রোমান সম্রাট এবং সাসানিয়ান সাম্রাজ্যের শাসকের জন্য সংরক্ষিত উপধিতে পরিনত হয়। অন্যান্য রাজাদের পরে "রিগস" হিসাবে উল্লেখ করা হত।
আব্দুল মতিন খসরু
আব্দুল মতিন খসরু (জন্ম: ১২ ফেব্রুয়ারি ১৯৫০) হলেন বাংলাদেশের একজন প্রখ্যাত রাজনীতিবিদ ও ২৫৩ নং (কুমিল্লা-৫) আসন থেকে ৫ বার নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
আব্দুল মতিন খসরু ১৯৫০ সালের ১২ ফেব্রুয়ারি তৎকালীন পূর্ব পাকিস্তানের কুমিল্লা ব্রাহ্মণপাড়া উপজেলায় জন্মগ্রহণ করেন। তার পিতার নাম মোঃ আবদুল মালেক এবং মাতা জাহানারা বেগম,তারা চার ভাই এক বোন৷ আব্দুল মতিন খসরু ব্যাক্তি জিবনে এক ছেলে এক মেয়ের জনক ।
বাংলাদেশ সুপ্রিম কোর্টের সিনিয়র আইনজিবি। বাংলাদেশ সরকারের সাবেক আইনমন্ত্রী ছিলেন। বর্তমান বাংলাদেশ আওয়ামীলীগের প্রেসিডিয়াম সদস্য।
উনি ১৯৮৬ সালের নির্বাচনে আওয়ামীলীগ থেকে নৌকা মার্কায় নির্বাচন করে পাচঁবার ১৯৯১, ১৯৯৬, ২০০৮, ২০১৪, ২০১৮ সালের,জাতীয় নির্বাচনে সংসদ সদস্য নির্বাচিত হন।
রাজী মোহাম্মদ ফখরুল
রাজী মোহাম্মদ ফখরুল হলেন বাংলাদেশের একজন প্রখ্যাত রাজনীতিবিদ ও ২৫২ নং (কুমিল্লা-৪) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
রাজী মোহাম্মদ ফখরুল কুমিল্লায় জন্মগ্রহণ করেন। তার পিতার নাম এ. এফ. এম. ফখরুল ইসলাম এবং মাতা রাকিবা বানু।
২০০৮ সালে তিনি দেবীদ্বারের উপজেলা চেয়ারম্যান নির্বাচিত হন। তিনি সংসদ সদস্য এবং পররাষ্ট্র বিষয়ক সংসদীয় স্থায়ী কমিটির সদস্য ছিলেন।
জেলা ব্র্যান্ডিং
জেলা-ব্র্যান্ডিংয়ের আওতায় সেই সম্ভাবনাময় পণ্য বা শিল্পকে জেলার ব্র্যান্ড করা সম্ভব হলে এ-শিল্পের বিকাশের মাধ্যমে সেই জেলা তথা দেশের আর্থ-সামাজিক উন্নয়নে গুরুত্বপূর্ণ অবদান রাখতে সক্ষম হবে। যেমন, লক্ষ্মীপুর জেলার একটি অত্যন্ত সম্ভাবনাময় পণ্য হলো-সয়াবিন। জেলা-ব্র্যান্ডিংয়ের আওতায় সয়াবিনকে ব্র্যান্ড করা সম্ভব হলে তা এ-শিল্পের বিকাশের মাধ্যমে লক্ষ্মীপুর তথা দেশের আর্থ-সামাজিক উন্নয়নে গুরুত্বপূর্ণ অবদান রাখতে সক্ষম হবে।
বাংলাদেশ ডেল্টা পরিকল্পনা ২১০০
নদীমাতৃক বাংলাদেশ পৃথীবির বৃহওম বদ্বীপ। দেশটির নদী জীবন, জীবিকা, অর্থনীতিতে মুখ্য ভূমিকা পালন করছে। বদ্বীপ অদিবাসীদের জীবন খুব সহজ নয়। দেশটির মোট আয়তনের এক তৃতীয়াংশ পাঁচ বা তার কম নিচু এলাকা। বদ্বীপ অদিবাসীদের বন্যা, খরা, ঘূর্ণিঝড়, নদী ভাঙ্গন, পানি দূষণের মত হুমকি মোকাবেলা করতে হচ্ছে। ২০৫০সালে দেশটির ১৪% শতাংশ এলাকা নিমজ্জিত হবে। পরিনামে ৩০ মিলিয়ন লোক জলবায়ু শরণার্থীতে পরিনত হবে। জলবায়ু পরিবর্তনের কারনে বন্যা, খরা, ঘূর্ণিঝড়, নদী ভাঙ্গন, পানি দূষণের মত হুমকি মারাত্মক আকার ধারন করছে। বাংলাদেশের মত নেদারল্যান্ড ও একটি বদ্বীপ রাষ্ট্র। বাংলাদেশের মত তারাও একই সমস্যার সম্মুখীন হচ্ছে। তাই বাংলাদশে ও নেদারল্যান্ড একত্রে ডেল্টা পরিকল্পনায় কাজ করছে। ডেল্টা পরিকল্পনা হল দীর্ঘমেয়াদি, একক এবং সমন্বিত পানি সম্পদ ব্যবস্থাপনা। দীর্ঘমেয়াদি বলতে বুজায় পরিকল্পনার লক্ষ্য ২১০০। একক হল দেশের সব পরিকল্পনার আন্তযোগাযগের মাধ্যমে একক ডেল্টা। সমন্বিত বলতে বুজায় পানি সম্পর্কিত সকল খাতকে একটি পরিকল্পনায় নিয়ে আসা। ডেল্টা পরিকল্পনা, কৌশল সমূহের টেকসই উন্নয়নের মাধ্যমে ডেল্টা ভিশনে পৌঁছাতে সাহায্য করে।